**Vedtægter for [navn på Messy Church]**

**§ 1. Navn og hjemsted**

Stk. 1

[Navn på Messy Church] er hjemmehørende i xxxx kommune.

Stk. 2

[Navn på Messy Church], klub nummer [xxx – kontakt landskontoret ved tvivl], er tilsluttet Danmarks Folkekirkelige Søndagsskoler (DFS) og er forpligtet på DFS' vedtægter. MC’en er stiftet den [dato og årstal – kontakt landskontoret ved tvivl].

**§ 2. Formål**

Stk. 1

MC’en har til formål at formidle evangeliet om Jesus Kristus for at oplære i den kristne tro samt skabe et godt og bærende fællesskab.

**§ 3. Grundlag**

Stk. 1

MC’ens virke og undervisning via bibelhistorie skal være i overensstemmelse med Bibelen og den evangelisk-lutherske kirkes bekendelsesskrifter.

**§ 4. Arbejdsform**

Stk. 1

Formålet søges bl.a. realiseret ved:

1. regelmæssige samlinger for alle aldersgrupper, hvor der ud fra samlingens tema er kreative aktiviteter, samtaler, opsamling og sang samt fællesspisning.
2. at give alment dannende værdier og ligeledes at give forståelse for medmenneskelige fællesskaber og demokratisk dannelse ved aktiv deltagelse i et bærende netværk på tværs af samfundsgrupper og aldre.

**§ 5. Medlemmer**

Stk. 1

Medlemskab opnås ved skriftlig indmeldelse i DFS og/eller ved kontingentindbetaling via [navn på Messy Church].

Stk. 2

Alle i lederteamet og alle deltagere kan opnå medlemskab.

Lederteamet er defineret som dem, der planlægger og står for samlingerne i MC’en.

Deltagere er defineret som dem, der deltager i samlingerne.

Stk. 3

Ethvert medlem kan ekskluderes, hvis det modarbejder arbejdet og dets formål. Alle medlemmer af MC’en er samtidig medlem af landsforeningen Danmarks Folkekirkelige Søndagsskoler. Alle medlemmer har fulde medlemsrettigheder.

Stk. 4

Såfremt MC’en er DUF-registreret hos DFS, skal lederteamet være medlemmer af DFS gennem MC’en, medlemmer af en evangelisk-luthersk kirke og gå ind for formål og grundlag jf. §§ 2 og 3 i DFS' vedtægter.

**§ 6. Økonomi**

Stk. 1

Såfremt MC’en er DUF-registreret hos DFS og/eller vil søge tilskud hos kommunen opkræves et årligt kontingent på minimum det, DUF kræver som minimum.

Stk. 2

I forbindelse med lejre, stævner, kurser og andre arrangementer kan der opkræves deltagerbetaling.

Stk. 3

MC’ens udgifter søges dækket via kontingent, frivillige gaver og arbejdskraft samt evt. tilskud fra offentlig eller anden side. Der kan desuden opkræves betaling for deltagelse til dækning af materialer, lokale og mad ved hver samling.

Stk. 4

Regnskabsåret følger kalenderåret, og der fremlægges revideret regnskab ved årsfesten (generalforsamlingen).

Stk. 5

MC’en tegnes økonomisk af repræsentant for lederteamet og kasserer.

Stk. 6

MC’en har selvstændig ledelse og økonomi.

Stk. 7

Revisor vælges ved årsfesten.

**§ 7. Årsfest (generalforsamling)**

Stk. 1

Der afholdes hvert år årsfest i xxxx halvår. Til årsfesten indbydes alle medlemmer i MC’en. Kun indmeldte medlemmer er stemmeberettigede.
I tilfælde af at det ikke vurderes muligt at afholde årsfesten med fysisk tilstedeværelse, kan denne afholdes online.

Stk. 2

Dagsordenen skal mindst indeholde følgende:

* Valg af dirigent og referent
* Beretning
* Aflæggelse af revideret regnskab og godkendelse af dette
* Valg af revisor
* Idéer og forslag
* Eventuelt

Stk. 3

Der indbydes til årsfest med mindst 14 dags varsel.

Stk. 4

Der udarbejdes referat fra årsfesten.

**§ 8. MC-rådet (bestyrelse)**

Stk. 1

MC-rådet består af alle medlemmer. Evt. ekstern kasserer kan deltage i MC-rådsmøder, dog uden stemmeret.

Stk. 2

Såfremt et medlem er under 16 år, kan det lade sig repræsentere af en forældrerepræsentant.

Stk. 3

Rådets opgave er at varetage interesse for arbejdet i MC’en. De af rådet behandlede anliggender afgøres ved simpelt stemmeflertal.

Stk. 4

Rådet konstituerer sig med en formand og kasserer. Kassereren kan vælges uden for MC-rådet.

Stk. 5

MC-rådet afholder et passende antal årlige møder, hvoraf årsfesten udgør det ene møde. Der skal udarbejdes beslutningsreferat fra MC-rådets møder.

**§ 9. Vedtægtsændring**

Stk. 1

Ændringer af vedtægter kan ske, hvis der er 2/3 af de fremmødte medlemmer ved årsfesten (eller ved en ekstraordinær generalforsamling), der stemmer for en ændring. Ændringer kan dog aldrig ske i strid med § 2 og § 3.

Stk. 2

Et ændringsforslag skal være repræsentanten for lederteamet i hænde senest 7 dage før årsfesten (eller en ekstraordinær generalforsamling).

**§ 10. Opløsning**

Stk. 1

Hvis MC’en opløses tilfalder en evt. formue og materialer DFS' arbejde i kommunen, DFS' kredsarbejde, DFS' landsforening eller andet lokalt, kirkeligt arbejde for børn (i prioriteret rækkefølge). [Prioriteringer og indhold kan I frit variere]

Vedtaget ved årsfesten, den [angivelse af dato og sted].

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 MC-rådsformand Repræsentanten for lederteamet

Vedtægter skal sendes til gennemsyn hos DFS' landskontor før årsfest – enten via mail til kontakt@soendagsskoler.dk eller brev til *DFS, Korskærvej 25, 7000 Fredericia*

Vedtægter skal følge DFS' standardvedtægter jf. DFS' vedtægter § 6 stk. 1 og sendes til landskontoret efter vedtagelse. Afvigelser fra disse standardvedtægter skal godkendes af DFS' landsudvalg jf. DFS' vedtægter § 6 stk. 1.